laion/Wikipedia-Exotic huggingface dataset:
Anton Palvadre

Anton Palvadre (25. märts 1886 Sangaste vald, Korijärve küla – 16. jaanuar 1942 Sosva laager, Sverdlovski oblast) oli Eesti õigusteadlane ja riigitegelane. Lõpetas 1906. aastal Riia Vaimuliku Seminari. Revolutsioonilise tegevuse pärast istus Palvadre 1909–1910 Riias vangis. 1911. aastal lõpetas ta Tartu Ülikooli õigusteaduskonna ja töötas seejärel advokaadina. I maailmasõjas teenis Vene ohvitserina rindel ning oli kolm aastat Saksa sõjavangis. Palvadre oli aastail 1919–1923 Eesti Sotsiaaldemokraatliku Tööliste Partei üks liidreid ning 1919–1920 töö- ja hoolekandeminister. Ta oli I, II ja lühemat aega ka III Riigikogu liige. Ta toimetas ajalehte Sotsiaaldemokraat ja tegutses Tuleviku toimetuses. 1923. aastal sai Palvadrest riigikohtunik ja 1938–1940 oli ta õiguskantsler. Osales 1938. aasta põhiseaduse koostamisel. 1940. aastal otsustas Elva linnavolikogu müüa Anton Palvadrele üle 10 000-ruutmeetrine hoonestatud aianduskrunt Tartu tänaval Verevi järve ääres, hinnaga 620 krooni. Nõukogude võimuorganid arreteerisid Palvadre 14. juunil 1941 ning ta küüditati Venemaale, kus ta järgmise aasta jaanuaris Sosva vangilaagris Sverdlovski oblastis suri. Pärast Palvadre surma tehti veel surmaotsus (!) 28. veebruaril 1942. 1940 Valgetähe I klassi teenetemärk Anton Palvadrel oli viis venda: Rein Palvadre – talupidaja ja seltsiliikumise tegelane Jaan Palvadre – rahvakooliõpetaja, talunik ja vallavanem Peeter Palvadre – raudteeametnik Jakob Palvadre – kommunist, punaste väejuht ja ajalooprofessor Juhan Palvadre – gümnaasiumiõpetaja ja koolidirektor Aianduskrunt õiguskantslerile. Rahvaleht, 15. aprill 1940, nr. 88, lk. 8. Õiguskantsler seaduspärasuse valvel. Uus Eesti, 12. jaanuar 1939, nr 11, lk 3 Toomas Anepaio , "Anton Palvadre. Õigusehoidja". Ilmamaa, Tartu 2022. Anton Palvadre Eesti biograafilises andmebaasis ISIK
Česká Lípa

Česká Lípa (saksa keeles Böhmisch-Leipa) on linn Tšehhis Libereci maakonnas, Česká Lípa ringkonna halduskeskus. Česká Lípa asub Liberecist ligikaudu 37 km läänes. Česká Lípa vanalinn on alates 1992. aasta septembrist ajalooline linnakaitseala. Asulat on esmamainitud 1263. aastal. Ürikutes on Česká Lípat esimest korda linnaks nimetatud 1337. aastal. Linna laastasid 1787. ja 1820. aastal suured tulekahjud. Taas üles ehitatud linnas algas siiski tööstuse areng. 1867. aastal sai Česká Lípa raudteeühenduse ja kujunes oluliseks raudteesõlmeks. Česká Lípa vanalinn on alates 10. septembrist 1992 ajalooline linnakaitseala. Bardejov, Slovakkia Bolesławiec, Poola Mittweida, Saksamaa Molde, Norra Užhorod, Ukraina Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Česká Lípa : právní ochrana Národní památkový ústav Historie obce Česká Lípa Místopisný průvodce po České Republice Česká Lípa - památková zóna Národní památkový ústav. Vaadatud 21. juunil 2024
Autorong

Autorong on ühest või enamast vedavast autost (veduk) ja ühest või enamast haagisest või pukseeritavast seadmest koosnev sõidukite ühend (sõidukite kombinatsioon). Autorongi koosseisus oleva haagise registrimass ei või ületada vedukiga vedada lubatud haagise suurimat registrimassi. Autorongi suurimad lubatud pikkused Eestis : vedukil täis- või kesktelg- ja tugihaagisega ning kaksikautorongil (reguleeritava pikkusega tiisli puhul pikimas asendis) on 18,75 m; vedukil, olles haakes poolhaagisega, maksimaalselt 16,50 m; kui poolhaagis on valmistatud enne 1991. a, siis on suurim lubatud kogupikkus 15,50 m. Veoauto Liikluskool. "Liikluskool". liikluskool.ee. Vaadatud 16.04.2022. Liiklusseadus (1. veebruar 2001). "Liiklusseadus". riigiteataja.ee. Vaadatud 16.04.2022. Teede- ja Sideminister (15. juuni 2001). "Mootorsõiduki ja selle haagise tehnoseisundile ja varustusele esitatavad nõuded". riigiteataja.ee. Vaadatud 16.04.2022.
Říčany

Říčany (saksa keeles Ritschan) on linn Tšehhis Kesk-Tšehhi maakonnas Praha-východi ringkonnas. Říčany asub Praha kesklinnast ligikaudu 20 km kagus. Říčany paikneb merepinnast 341 meetri kõrgusel. Linna läbib Praha–České Budějovice raudteeliin. Aastatel 2018–2021 hinnati Říčany kõige kõrgema elukvaliteediga linnaks Tšehhi Vabariigis. Albertslund, Taani Borken, Saksamaa Dainville, Prantsusmaa Grabow, Saksamaa Mölndal, Rootsi Opatóweki vald, Poola Whitstable, Suurbritannia Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Říčany (okres Praha-východ) risy.cz Říčany Boasts Best Quality of Life in Czech Republic Prague Morning, 15. detsember 2021 The new « municipalities in data » quality of life index made in partnership with Deloitte reveals that Říčany is the place with the highest quality of life in Czech Republic[alaline kõdulink] Francouzsko-česká obchodní komora v České republice, 30. oktoober 2020 Říčany boasts best quality of life in Czech Republic, Prague comes second Kafkadesk, 21. september 2019
37 Wall Street

37 Wall Street on 25-korruseline elamispindadega beaux-arts stiilis kõrghoone Financial Districtis New Yorgis. Ehitises asub tänapäeval 373 üürikorterit. Tiffany & Co.  37 Wall Street – pildid, videod ja helifailid Wikimedia Commonsis
Nestea

See artikkel räägib jääteemargist. Mängu "StarCraft 2" mängija kohta vaata artiklit NesTea. Nestea [nesti] on jääteemark, mis kuulub Šveitsi ettevõttele Nestlé. Seda toodab Ameerika Ühendriikide ettevõte The Coca-Cola Company ning 2017. aastani turustas seda üle maailma The Coca-Cola Company ja Nestlé ühisfirma Beverage Partners Worldwide. Nestea põhilised konkurendid on Unileveri ja PepsiCo jääteemargid Lipton ja Fuze Tea. Peale jäätee müüakse Nestea kaubamärgi all näiteks vedelaid ja pulbrilisi teekontsentraate, külmutatavaid teid ja müügiautomaatides müüdavaid joomisvalmis jääteid. Eri riikides müüdaval Nestea jääteel võib olla erinevaid maitseid. 2017. aastal otsustasid Nestlé ja Coca-Cola, et lõpetavad 16 aastat kestnud koostöö. Üks koostöö lõpetamise põhjustest oli, et ettevõtted soovisid kiiresti muutuval turul liikuda erinevaid radu pidi. Nestléle jäi Nestea turustamisõigus enamikus riikides, Coca-Cola jätkas Nestea turustamist Kanadas, Hispaanias, Portugalis, Rumeenias, Andorras, Bulgaarias ja Serbias. 2019. aastal hakati Nestead turustama loodusliku tootena. Uues retseptis, mis töötati välja pärast Nestlé ja Coca-Cola lahkuminekut, ei ole enam kunstlikke värv- ega maitseaineid, maisisiirupit ega geenmuundatud organisme (GMO-sid). Uue retsepti teelehed imporditakse Indiast. Lipton "Nestea". Nestle. "Nestlé - Nestlé and Coca-Cola: Joint venture to tap rapidly growing beverage segments". Originaali arhiivikoopia seisuga 7. mai 2006. Vaadatud 16. aprillil 2022. "Coca-Cola Hellenic Bottling Company Official Website". Originaali arhiivikoopia seisuga 17. august 2019. Vaadatud 16. aprillil 2022. "Nestle and Coke Are Ending Their Nestea Iced Tea Venture After 16 Years". Fortune (inglise). Vaadatud 16. oktoober 2020. "Nestea Instant Returns as a Reformulated Natural Tea". World Tea News (inglise). 9. detsember 2019. Originaali arhiivikoopia seisuga 17. oktoober 2020. Vaadatud 16. oktoober 2020. "Nestle overhauls Nestea tea brand". Food Business News.
Malibu (rumm)

Malibu on kookosemaitseline liköör, mida valmistatakse Kariibi rummiga. Selle alkoholisisaldus on 21%. Malibu kaubamärk kuulub Prantsuse ettevõttele Pernod Ricard, mis turustab seda seaduse võimaluste piires maitserummina. Piña Colada Bell, words: Emily (28. veebruar 2020). "8 Things You Should Know About Malibu Coconut Rum". VinePair (inglise). Vaadatud 17. juuli 2020. www.maliburumdrinks.com
Kristo Floqi

Kristo Floqi (24. mai 1876, Korçë Osmanite riik – 1. juuli 1951, Tirana Albaania Rahvavabariik) oli albaania patrioot, poliitik, jurist ja näitekirjanik. Ta andis 1910. aastate alguses Ameerika Ühendriikides välja ajakirja Dielli ja ajalehte Zër' i Popullit.  Kristo Floqi – pildid, videod ja helifailid Wikimedia Commonsis
Frýdlant nad Ostravicí

Frýdlant nad Ostravicí (saksa keeles Friedland an der Ostrawitza) on linn Tšehhis Morava-Sileesia maakonnas Frýdek-Místeki ringkonnas. Frýdlant nad Ostravicí asub Frýdek-Místekist umbes 10 km ja Ostravast ligikaudu 26 km lõunas. Frýdlant nad Ostravicí on esmamainitud 1395. aastal. Linnaõigused sai Frýdlant nad Ostravicí 1948. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. History and present Frýdlant nad Ostravicí
Olga Levina

Olga Levina (ukraina Ольга Левіна-Сухаревська; sündinud 23. oktoobril 1961 Harkivis) on Ukrainas sündinud Iisraeli kabetaja. Ta on neljakordne maailmameister rahvusvahelises kabes (1981, 1987, 1989, 1993). Ta isa on luuletaja Vadim Levin. Полянская Н.В. Кудесницы шашек: Е. Михайловская, Л. Сохненко, Е. Альтшуль, О. Левина, З. Садовская. — Moskva: Физкультура и спорт, 1988. — 192 lk.
Petřvald

Petřvald (saksa keeles Peterswald, poola keeles Pietwałd) on linn Tšehhis Morava-Sileesia maakonnas Karviná ringkonnas. Petřvald asub Ostravast umbes 7 km idas ja Karvinást ligikaudu 11 km läänes. Petřvaldi on esmamainitud 1305. aastal. Kivisütt hakati piirkonnas kaevandama 1833. aastal. Linnaõigused sai Petřvald 1955. aastal. Kivisöe kaevandamine Petřvaldis lõpetati 1998. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Petřvald Místopisný průvodce po České Republice Obrázky z dějin Petřvaldu Muzeum Těšínska
Patron

Patron (ukraina keeles Патрон, ‘padrun/kaitsja’) on Ukraina päästeteenistuse Jack Russelli terjeri tõugu pommikoer. Tšernihivi demineerimisüksuse teenistuses olev koer osales pärast 2022. aasta Venemaa sissetungi lõhkekehade kahjutustamisel. Ukraina valitsuse ametniku 19. märtsi teate kohaselt oli ta aidanud neutraliseerida ligi 90 lõhkekeha. Ukraina Välisministeeriumi 25. aprilli teates öeldi, et ta on alates sõja algusest avastanud üle 150 lõhkekeha. 8. mail andsid Volodõmõr Zelenskõi ja Kanada peaminister Justin Trudeau koerale üle medali ja koerajuhile üle ordeni teenistuse eest, Patron oli selleks ajaks aidanud kahjutustada 236 lõhkekeha. 75. Cannes'i filmifestivalil (2022) sai Patron eripreemia, Dogmatarian. 20. novembril 2022 sai Patron esimeseks koeraks ajaloos, kellele UNICEF omistas tiitli "Patron, hea tahte saadik Ukrainas" (Patron as Goodwill AmbassaDOG in Ukraine). "Ukraine war: Minesweeping dog helps clear Chernihiv of Russian explosives". bbc.com (inglise). BBC News. 16. aprill 2022. Vaadatud 16. aprillil 2022. Joe Golder; Graeme Murray (10. aprill 2022). "Brave bomb squad dog helps disposal experts in Ukraine clean up Russian landmines". mirror.co.uk (inglise). Daily Mirror. Vaadatud 16. aprillil 2022. Meet Patron, a bomb-sniffing Jack Russell terrier who has become a Ukrainian hero. NPR, 20. aprill 2022 Patron - A Ukrainian service dog who 'discovered 150 explosives' in Chernihiv during war. WION, 25. aprill 2022 "The people of Ukraine and Canada stand side by side in the struggle for freedom against Russian tyranny - Volodymyr Zelenskyy following a meeting with Justin Trudeau in Kyiv". Official website of the President of Ukraine. Vaadatud 9. mail 2022. Scott Roxborough; Alex Ritman Cannes: ‘War Pony’ Poodle Brit Wins Palm Dog Award. The Hollywood Reporter, 27. mai 2022 "Пес Патрон став першим собакою в історії з титулом «Пес доброї волі» від UNICEF". Судово-юридична газета (ukraina). Vaadatud 21. novembril 2022. "Пес Патрон став першим собакою з титулом від UNICEF "Пес доброї волі"". ФОКУС (ukraina). 20. november 2022. Vaadatud 21. novembril 2022.  Patron – pildid, videod ja helifailid Wikimedia Commonsis Patron the mine-sniffing dog awarded medal by President Zelensky. BBC News, 9. mai 2022 Patron the Ukrainian dog clearing explosive devices to save his country YouTube'is Даниил Сотников. Украинский пес-сапер Патрон получил спецприз Каннского кинофестиваля. DW, 27. mai 2022
Sander Pajusalu

Sander Pajusalu (sündinud 7. aprillil 1988) on eesti geneetikateadlane, aprillist 2022 Tartu Ülikooli Kliinikumi geneetika ja personaalmeditsiini kliiniku juhataja. 2004–2007 Hugo Treffneri Gümnaasium, reaalainete õppesuund, kuldmedal 2007–2013 Tartu Ülikool, arstiteaduskond, arstiteaduse õppekava, cum laude 2014–2017 Tartu Ülikool, doktorantuur (arstiteadus) Meditsiinidoktor (2017, juhendajad Katrin Õunap ja Tiia Reimand). 2013–2017 SA Tartu Ülikooli Kliinikum, arst-resident 2017–2018 Tartu Ülikool, meditsiiniteaduste valdkond, kliinilise meditsiini instituut, kliinilise meditsiini nooremteadur, 2019–2020 vanemteadur, alates 2021 kaasprofessor 2017–2022 SA Tartu Ülikooli Kliinikum, meditsiinigeneetik 2022– Tartu Ülikooli Kliinikumi geneetika ja personaalmeditsiini kliiniku juhataja. 2022−... Eesti Noorte Teaduste Akadeemia liige 2019−... Ameerika Inimesegeneetika Ühingu liige 2015−... Euroopa Inimesegeneetika Ühingu liige 2014−... Eesti Meditsiinigeneetika Seltsi liige 2013−... Eesti Nooremarstide Ühenduse liige 2012−... Eesti Inimesegeneetika Ühingu liige 2018 Ernst Jaaksoni mälestusfondi stipendium, Tartu Ülikooli sihtasutus 2017 Euroopa Inimesegeneetika Ühingu 2017. aasta konverentsi stipendium, Euroopa Inimesegeneetika Ühing 2015 Liisa Kolumbuse mälestusstipendium, Tartu Ülikooli sihtasutus [1]
Bobrivka

Bobrivka (ukraina keeles Бобрівка) on küla Ukrainas Harkivi oblasti Harkivi rajoonis. Elanike arv oli 2001. aasta seisuga 82.
Jílové u Prahy

Jílové u Prahy (kuni 1950. aastani Jílové, saksa keeles Eule) on linn Tšehhis Kesk-Tšehhi maakonnas Praha-západi ringkonnas. Jílové u Prahy asub Praha kesklinnast ligikaudu 22 km lõunas. Jílové u Prahy paikneb merepinnast 381 meetri kõrgusel. Jílové tekkis kullakaevurite asulana. Kaudsetele allikatele tuginedes on teada, et Jílové oli olemas juba 13. sajandil. Ürikutes on Jílovét esmamainitud 1310. või 1331. aastal. 1350. aasta paiku andis Saksa-Rooma keiser ja Böömi kuningas Karl IV Jílovéle kuningalinna privileegid. Kulla kaevandamine lõppes üldiselt hussiitide sõdade ajal. Kolmekümneaastane sõda tõi kaasa linna tähtsuse vähenemise. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Současnost města Města Jílové u Prahy Historie města Města Jílové u Prahy
Elektrooniline tsentraliseeritud lennuki monitor

Elektrooniline tsentraliseeritud lennuki monitor (ECAM) on seade, mille töötas välja Airbus ja seda kasutati esmakordselt lennukil A310. „Sellele on omane reaalajas reageerimine: niipea kui rike avastatakse, kuvatakse ülemisel ekraanil vastav tegevusloend. See kaob automaatselt pärast seda, kui piloot on toimingu sooritanud“. ECAM jälgib õhusõiduki mitut süsteemi, koondades seire ekraanile, et hoiatada lennumeeskondi ja anda kõrvalekallete korral asjakohast nõu. Näidustused liigitatakse järjest olulisemaks: memo (kasutatakse tavalise või automaatse valiku funktsiooni tagasikutsumiseks), nõuanne (kasutatakse, kui jälgitavad parameetrid erinevad tavapärastest töövahemikest), ettevaatus (kasutatakse sündmuste puhul, mis nõuavad meeskonna tähelepanu, kuid mitte kohest tegutsemist) või hoiatused (sündmused, mis nõuavad meeskonna viivitamatut tegutsemist). Mitme rikke korral korreleeritakse asjakohased näidud vastavalt nende olulisusele. Tase 3: liigne kiirus, tulekahju või seiskumine põhjustab korduva helisignaali koos ereda punase vilkuva tulega. Tase 2: süsteemi rike, kuid mitte lennuohutuse probleem, mis põhjustab ühe helisignaali ja püsivalt kollase valguse. Tase 1: süsteemi halvenemiseni viiva rikke korral süttib kollane tuli. Süsteemi staatus: kui kõik on töökorras, süttib roheline tuli. ECAM-ekraan asub tavaliselt kabiini keskel ja koosneb ülemisest ja alumisest ekraanist. Ülemisel ekraanil on põhiteave peamiste süsteemide (peamiselt mootori parameetrite) kohta, näiteks: mootori põhiparameetrid (tõukejõu režiim, heitgaasi temperatuur, kütusevool jne); üldine ja staatiline õhutemperatuur; pardal oleva kütuse kogus; esi- ja tagatiiva asendid; teliku asend; kokkuvõtlikud teated või remondijuhised. Alumine ekraan sisaldab tavaliselt sekundaarseid mootoriandmeid õhusõiduki süsteemide oleku kohta või protseduure süsteemi talitlushäirete või rikete korral. See teave kuvatakse mitmel lehel, mis võib hõlmata järgmist: mootori sekundaarsed parameetrid (kasutatud kütus, õli kogus, õlirõhk, õli temperatuur, mootori vibratsioon, rõhk jne); süsteemi olek ja kokkuvõte (AC/DC toide, abijõuallikas, ventilatsioon, salongi rõhk ja hapnik, lennujuhtimissüsteem, hüdrosüsteem, uksed, telik jne); parandusprotseduurid elektrooniliste kontrollnimekirjade kujul. G. de Brito, „Study of the use of Airbus flight-deck procedures and perspectives for operational documentation“. 1998. Y. Lim et al., „Avionics Human-Machine Interfaces and Interactions for Manned and Unmanned Aircraft“, Prog. Aerosp. Sci., kd 102, lk 1–46, okt 2018, doi: 10.1016/j.paerosci.2018.05.002 J. Wasson. Digital Techniques / Electronic Instrument Systems: Module 5 (B2). Tabernash, Colorado, United States of America: Aircraft Technical Book Co.
Dobřichovice

Dobřichovice (saksa keeles Dobrichowitz, ka Dobschichowitz) on linn Tšehhis Kesk-Tšehhi maakonnas Praha-západi ringkonnas. Dobřichovice asub Berounka jõe ääres, Praha kesklinnast ligikaudu 21 km lõunaedelas. Küla on esmamainitud 1253. aastal. Raudteeühenduse Prahaga sai Dobřichovice 1863. aastal. Aleviks sai Dobřichovice 1876. aastal. 1880. aastatest kujunes Dobřichovice suvituskohaks. Linnaõigused sai Dobřichovice 26. septembril 2006. Dobřichovice on mitmel korral (1872, 1941, 1947, 1981 ja 2002) saanud kannatada üleujutuste tagajärjel. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Dobřichovice Místopisný průvodce po České Republice Historie Oficiální stránka města Dobřichovice
Xeka

Miguel Ângelo da Silva Rocha (tuntud kui Xeka; sündinud 10. novembril 1994 Rebordosas) on Portugali jalgpallur, kes mängib poolkaitsjana Prantsusmaa kõrgliiga klubis Lille. Ta alustas klubikarjääri Portugalis. Hooajal 2013–14 debüteeris ta Portugali esiliigas SC Braga reservmeeskonnas. Portugali kõrgliigas tegi ta Braga põhimeeskonnas debüüdi 2016. aasta oktoobris. 2017. aasta jaanuaris läks ta Bragast laenule Lille'i, kellega sõlmis samal aastal püsiva lepingu. Hooajal 2017–18 oli ta Lille'ist laenul Prantsusmaa kõrgliiga klubis Dijon. Hooajal 2020–21 tuli Xeka Lille'iga Prantsusmaa meistriks. 2021. aasta augustis võitis Lille esmakordselt Prantsusmaa superkarikas, kui Xeka väravast alistati Paris Saint-Germain tulemusega 1:0. Lille Ligue 1: 2020–21 Trophée des Champions: 2021 "Lille 1-0 Paris Saint-Germain: Les Dogues clinch first French Super Cup". skysports.com. 1.8.2021. Vaadatud 16.4.2022
Nutty Putty koobas

Nutty Putty koobas (inglise keeles Nutty Putty Cave) on kunagiste kuumaveeallikate uuristatud koobas, mis asub Ameerika Ühendriikides Utah' osariigi pealinna Salt Lake City südalinnast sadakonna kilomeetri kaugusel lõunas Utah' järve lähedal. 1960. aastal avastatud koobas, mis ositi õhiti ja betoneeriti 2009. aasta lõpus, on sinna pea alaspidi kinni jäänud John Edward Jonesi viimne puhkepaik. Enne seda juhtumit oli neljal korral sinna vangi jäänud inimesed suudetud päästa. "The Last Descent" (2016. aasta film) https://allthatsinteresting.com/nutty-putty-cave https://www.sltrib.com/news/2018/07/09/nutty-putty-i-really
Tanel Kerikmäe

Tanel Kerikmäe (sündinud 15. august 1969) on eesti jurist ja haridustegelane. Kerikmäe on õppinud õigusteadust magistritasemel Tartu Ülikoolis (lõpetanud 1992), saanud õigusteaduse litsentsiaadikraadi Helsingi Ülikoolis (1997) ja kaitsnud doktoriväitekirja Tallinna Ülikoolis (2009). Ta on kirjutanud akadeemilisi artikleid õigusteaduses ning juhendanud väitekirju. 2009. aastast on ta töötanud Tallinna Tehnikaülikooli õiguse instituudis: aastatel 2009–2010 teadurina ja 2010–2020 professorina. 2017. aastast on ta TTÜ õiguse instituudi direktor ja 2020. aastast Euroopa õiguspoliitika ja tehnoloogiaõiguse professor. Eesti Teadusagentuur. "Eesti Teadusinfosüsteem - Tanel Kerikmäe CV". etis.ee.
Mnichovice

Mnichovice (saksa keeles Mnichowitz) on linn Tšehhis Kesk-Tšehhi maakonnas Praha-východi ringkonnas. Mnichovice asub Praha kesklinnast ligikaudu 26 km kagus. Linn paikneb suhteliselt kitsas ja sügavas järsu nõlvaga orus. Territooriumi madalaim punkt on 329,5 meetrit merepinnast, kõrgeim punkt aga 487,2 meetrit merepinnast. Kesklinn jääb vahemikku umbes 350–370 meetrit üle merepinna. Mnichovicet on esmamainitud 1135. aastal, linnaõigused sai 2000. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Charakteristika zájmového území Elektronický digitální povodňový portál Štefánikova mohyla Hrady.cz
Utah' järv

Utah' järv (inglise keeles Utah Lake) on mageveejärv Ameerika Ühendriikides Utah' osariigis Utah' maakonnas. See asub Utah' orus, mida ümbritseb Provo-Oremi suurlinnapiirkond. Järv on madal, keskmine sügavus 3,2 meetrit ja suurim sügavus 4,3 meetrit. Järve ainus väljavool on Jordani jõgi, mis suubub Suurde Soolajärve. Aurustumine moodustab 42% järve vee kaost, mis jätab järve kergelt soolaseks. Järv asub 1368 meetri kõrgusel merepinnast. Kui järve veetase tõuseb sellest kõrgemale, jäetakse Jordani jõe pumbad ja väravad lahti. Esimese eurooplasena nägi Utah' järve 1776. aastal Hispaania vaimulik ja maadeuurija Silvestre Vélez de Escalante. Aja jooksul püüdsid asunikud järve kaladest peaaegu täielikult tühjaks, misjärel asustati järve võõrliiki kalu. Domineerivaks liigiks on karpkala. Ainsatest kohalikest liikidest on säilinud utahi imikarp (Catostomus ardens) ja sile kolusuu (Chasmistes liorus). Pikka aega kannatas järve ökosüsteem reostuse tõttu ning reovee pumpamine lõpetati järve alles 1967. aastal. Ka tänapäeval on järve fosfori ja mineraalsoolade sisaldus normist suurem. Sevieri järv  Utah' järv – pildid, videod ja helifailid Wikimedia Commonsis
Loksodroom

Loksodroom (ingl rhumb line, kr loxos ’viltune’ + dromos ’jooks, tee’) on kindla asimuudiga joon ehk kurss kahe punkti vahel. Erinevalt ortodroomist ei läbi Maa ellipsoidile projitseeritud loksodroom maakera keskpunkti, vaid lõikab meridiaane ühe ja sama nurga all. Seetõttu ei ole loksodroom lühim teekond kahe punkti vahel (vt joonis). Merel navigeerimiseks mõeldud kaartidel näitab loksodroom laeva kursijoont ning peab olema sirge. Enamasti väljendub kurss reas lühikestes loksodroomi järgnevustes, mis on optimaalne teekond näiteks kahe sadama vahel, mis on teineteisest tuhandeid kilomeetreid eemal. Sirgjoonelisuse tagab õigenurkse (enamasti Mercatori püstsilindrilises konformses projektsioonis)  kaardi kasutamine. Loksodroomi nurgad on konstandid, mida mõõdetakse meridiaaniga lõikumise kohtades ning tähistatakse kreeka tähega beeta β. Mõõdetud nurgad ei tohi olla täisnurgad. Reaalsuses on loksodroom oma olemuselt poolusele lõpmatult lähenev spiraal. Samamoodi kujutatakse loksodroomi spiraalina polaarprojektsioonis. Kui hoida looduses liikudes kompassi enda ees, selle asimuuti muutmata, siis ongi võimalik liikuda mööda loksodroomi. Erinevalt meresõidukitest kasutatakse lennunduses kütuse kokkuhoiu tarvis ortodroomi ehk suurringi kaart, mis on lühim kahe punkti vaheline sirgjooneline lõik. Õigenurksel kaardil ei pruugi ortodroom olla aga alati sirge (vt joonis). Loksodroomi arvutamisel kasutatakse vahemaade mõõtühikuna meremiili (ingl nautical mile), mida tähistatakse lühendiga nm. Üks meremiil on 1855,3248 meetrit. Kui teha Mercatori projektsioonis nurgaarvutusi loksodroomil, näeb valem välja, nagu näidatud allpool: x = ± tan α y + C y = ln [(tan (π/4+|φ|/2)) ((1− e sin|φ|)/(1+ e sin|φ|))e/2] Teepikkuse s arvutamiseks kasutatakse järgnevat arvutuskäiku, kus α tähistab asimuuti ehk kurssi ja a meremiile (algses tähistuses Maa raadius R): s = s e c α ∫ ϕ 1 ϕ 2 a ( 1 − e 2 ) ( 1 − e 2 s i n 2 ϕ ) − 3 / 2 d ϕ {\displaystyle s=sec\alpha \int _{\phi 1}^{\phi 2}a(1-e^{2})(1-e^{2}sin^{2}\phi )^{-}3/2d\phi } Eesti Keele Instituut. "Võõrsõnade leksikon". Tartu Kalevi Jahtklubi. "Väikelaevajuhid: navigatsioon" (PDF). Kala, V. "Hüdrograafia alused". Tallinn: TTÜ Kirjastus. "Loxodrome". Wolfram MathWorld. "Map projections". Encyclopaedia Britannica. Carlton-Wippern, K. (1992). "On Loxodromic Navigation". Journal of Navigation. 45(2), lk 292−297. Davies, J. (2017). "Loxodrome". Aunap, R. (2007). "Õigenurksed projektsioonid". Petrović, M. (2007). "Differential Equation of a Loxodrome on the Spheroid". Naše more. 54(3−4)/2007, lk 87−89.